దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఇంతవరకూ పెళ్లి ఆలోచన రాలేదు, కాబట్టి....
కృష్ణ‌వంశీ ఖడ్గం సినిమాతో తెరకు పరిచయమై అమ్మా నాన్న ఓ తమిళ అమ్మాయి, ఆర్య సినిమాలతో క్రేజ్ తెచ్చుకున్న క్యారెక్టర్ ఆర్టిస్ట్ సుబ్బరాజు.
TNN | Updated:
Oct 12, 2017, 03:10PM IST
కృష్ణ&zwnj;వంశీ ఖడ్గం సినిమాతో తెరకు పరిచయమై అమ్మా నాన్న ఓ తమిళ అమ్మాయి, ఆర్య సినిమాలతో క్రేజ్ తెచ్చుకున్న క్యారెక్టర్ ఆర్టిస్ట్ సుబ్బరాజు. పూరీ జగన్నాథ్ బ్యాచ్&zwnj;గా ముద్రపడిన సుబ్బరాజు డ్రగ్స్ కేసులో నోటీసులు అందుకుని విచారణకు హాజరైన విషయం తెలిసింది. తాజాగా ఆయన ఐ డ్రీమ్స్&zwnj;కి ఇచ్చిన ఇంటర్వ్యూలో పెళ్లి గురించి యాంకర్ ప్రస్తావించారు. ఇంతవరకూ మీరు బ్రహ్మచారిగా ఉండటానికి కారణం ఏంటని ప్రశ్నించారు. 'పెళ్లి' అనే అంశాన్ని తాను చాలా గౌరవిస్తానని సుబ్బరాజు సమాధానం చెప్పారు. అయితే పెళ్లి జరగడానికి .. చేసుకోవడానికి తేడా ఉందనే అభిప్రాయాన్ని వ్యక్తం చేశాడు.
తనకి పెళ్లి గురించిన ఆలోచన రాలేదనీ, అందుకే చేసుకోలేదని అన్నాడు. ఇది ఇంతే .. ఇలాగే ఉండాలి .. ఇలాగే జరగాలి అనే ఆలోచనలు తనకి నచ్చవని అన్నాడు. అందరూ పెళ్లి చేసేసుకుంటున్నారు కదా .. మనమూ చేసేసుకుందాం అనే దిశగా తాను ఆలోచించనని పేర్కొన్నాడు. కానీ, అసలు పెళ్లే చేసుకోనని మాత్రం ప్రతిజ్ఞ చేయడం లేదనీ, తన మనసు స్పందించిన దానిని బట్టి ఎప్పుడైనా పెళ్లి చేసుకోవచ్చని అన్నాడు. ప్రేమలో తాను విఫలమైనా .. ఇంతవరకూ తాను పెళ్లి చేసుకోకపోవడానికి కారణం అది కాదని స్పష్టం చేశాడు. మంచి రంగు, అందం, ఎత్తు ఉంటే సినీ పరిశ్రమలో నిలదొక్కుకోవచ్చనేది అపోహ మాత్రమేనని, స్వతహాగా నటనపై ప్రేమ ఉండాలని అన్నారు.